
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2256 

27 Νοεμβρίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Υπερωριακή εργασία διοικητικού προσωπικού με 
σχέση εργασίας ιδιωτικού δικαίου του ΙΚΑ - 

ΕΤΑΜ. 1 

Ανάκληση της υπ’ αριθμ 200941/6.8.2007 (ΦΕΚ 1578 
Β/17.8.2007) απόφασης του Υφυπουργού Απασχό¬ 
λησης και Κοινωνικής Προστασίας για το Υπουρ¬ 
γείο Υγείας και Κοινωνικής Αλληλεγγύης, για την 

κατανομή του νοσηλευτικού προσωπικού. 2 

Καθορισμός αριθμού θέσεων για το Εθνικό Τυπο¬ 
γραφείο, που πληρούνται από άτομα που προ¬ 
στατεύονται από το ν. 2643/1998 και κατανομή 

των θέσεων αυτών. 3 

Καθορισμός αριθμού θέσεων για το Δήμο Μενηίδος 
- Πέλλας, που πληρούνται από άτομα που προ¬ 
στατεύονται από το ν. 2643/1998 και κατανομή 


των θέσεων αυτών. 4 

Έγκριση υπερωριακής απασχόλησης υπαλλήλου του 

Υπουργείου Εξωτερικών. 5 

Απόκτηση της Ελληνικής ιθαγένειας από τον ομογε¬ 
νή ΓΚΑΡΓΚΑΛΑ (ΟΑΒΘΑΙΑ) ΣΕΡΓΙΟ (8ΕΒΘΙΥ) του 

ΣΕΡΓΙΟΥ και της ΝΙΝΑ. 6 

Τροποποίηση του Ο.Ε.Υ. του Δήμου Στρυμόνα. 7 

Προσαρμογή Καταστατικού της Δημοτικής Επιχείρη¬ 
σης Ανάπτυξης Διρφύων (Δ.Ε.Α.Δ.) στις διατάξεις 
του ν.3463/2006, σε Δημοτική Κοινωφελή Επιχεί¬ 
ρηση Διρφύων (ΔΗ.ΚΕ.ΔΙ)». 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΞΕΠΑΠΑΔΑΚΟΥ ΑΝΔΡΟΜΑ¬ 
ΧΗ του Κυριακούλη. 9 

Ανάθεση εξουσίας υπογραφής εγγράφων στο Γενι¬ 
κό Γραμματέα της Ν.Α. Ρεθύμνης. ίο 

ΔΙΟΡΘΩΣΕΙΣ 


Διορθώσεις σφαλμάτων στην υπ’ αριθμ. ΔΙΣΑΔΕ/5068/ 

Π 09/4/37/Ε/26.10.20 07 του Γ ενικού Γ ραμματέα Πε¬ 
ριφέρειας Δυτικής Ελλάδος. 11 


Α ΠΟΦΑΣΕΙ Σ 

Αριθμ. Φ.80425/27664/4211 (1) 

Υπερωριακή εργασία διοικητικού προσωπικού με 

σχέση εργασίας ιδιωτικού δικαίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α). 

3. Τις διατάξεις του άρθρου 60 του π.δ. 410/1988 (ΦΕΚ 
191/Α) «Κωδικοποίηση σε ενιαίο κείμενο των διατάξεων 
της κείμενης νομοθεσίας, που αφορούν το προσωπικό 
με σχέση εργασίας ιδιωτικού δικαίου του Δημοσίου, 
των Οργανισμών Τοπικής Αυτοδιοίκησης και των λοιπών 
Νομικών Προσώπων Δημοσίου Δικαίου». 

4. Την υπ’ αριθμ. οικ. 2/7093/0022/5.2.2004 απόφαση 
επέκτασης των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α. 

5. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

6. Το γεγονός ότι έχουν εκδοθεί οι σχετικές αποφά¬ 
σεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρηση Εργασίας της οικείας 
Νομαρχίας. 

7. Την ανάγκη υπερωριακής απασχόλησης διοικητι¬ 
κού προσωπικού με σχέση εργασίας ιδιωτικού δικαίου 
του ΙΚΑ - ΕΤΑΜ, που προκύπτει από το γεγονός ότι το 
Ίδρυμα διέρχεται περίοδο μεταρρύθμισης με εισαγωγή 
νέων παραμέτρων και αρχών σε όλους τους τομείς 
δραστηριότητάς του σε συνάρτηση με τις ευρισκόμενες 
σε εξέλιξη εφαρμογές του Ολοκληρωμένου Πληροφο- 

ριακού Συστήματος. Καθώς και την ανάγκη υπερωρι- 
ακής απασχόλησης διοικητικών υπαλλήλων με σχέση 
εργασίας ιδιωτικού δικαίου του ΙΚΑ - ΕΤΑΜ, κλάδου ΔΕ 
Προσωπικού Ασφαλείας, για να καλυφθούν οι ανάγκες 
φρούρησης και ασφάλειας των εγκαταστάσεων του ΙΚΑ 
- ΕΤΑΜ και για τη συνοδεία χρηματαποστολών. 

8. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 3.002,00 € πε¬ 
ρίπου και θα βαρύνει την εγγεγραμμένη πίστωση στον 
προϋπολογισμό του ΙΚΑ - ΕΤΑΜ έτους 2007 (ΚΑΕ0261), 
αποφασίζουμε: 

Εγκρίνεται η καθιέρωση με αμοιβή υπερωριακής ερ¬ 
γασίας, για τρεις (3) διοικητικούς υπαλλήλους με σχέση 
εργασίας ιδιωτικού δικαίου του ΙΚΑ - ΕΤΑΜ και συγκε¬ 
κριμένα: 

Για δύο (2) διοικητικούς υπαλλήλους, κλάδου ΔΕ Προ¬ 
σωπικού Ασφαλείας, που υπηρετούν αντίστοιχα στα 
Υποκατάστημα ΙΚΑ - ΕΤΑΜ Αλεξάνδρας και στο Ταμείο 
Είσπραξης Εσόδων ΙΚΑ - ΕΤΑΜ Θεσσαλονίκης, από 120 
ώρες στον καθένα (240 ώρες συνολικά) για το έτος 
2007. 

Γ ια ένα (1) διοικητικό υπάλληλο, κατηγορίας ΔΕ, που 
υπηρετεί στο Υποκατάστημα ΙΚΑ - ΕΤΑΜ Θήβας, 120 
ώρες για το έτος 2007. Οι ημέρες απασχόλησής τους 
είναι όλες οι ημέρες της εβδομάδας (από Δευτέρα έως 
Παρασκευή). 

Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχό¬ 
λησης είναι ο Προϊστάμενος Διεύθυνσης της μονάδας 
που υπηρετούν, ο οποίος βεβαιώνει την πραγματοποί¬ 
ησή της. 

Η απόφαση αυτή ισχύει ένα (1) μήνα πριν την δημοσί¬ 
ευσή της στην Εφημερίδα της Κυβερνήσεως και μέχρι 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 201312 (2) 

Ανάκληση της υπ’ αριθμ 200941/6.8.2007 (ΦΕΚ 1578 Β/ 
17.8.2007) απόφασης του Υφυπουργού Απασχόλησης 
και Κοινωνικής Προστασίας για το Υπουργείο Υγεί¬ 
ας και Κοινωνικής Αλληλεγγύης, για την κατανομή 
του νοσηλευτικού προσωπικού. 

Η ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν.2643/1998 (220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύει 
μετά την τελευταία τροποποίησή του με τις διατάξεις 
του άρθρου 11 του ν. 3051/2002 (220/Α') «Συνταγματικά 
κατοχυρωμένες ανεξάρτητες αρχές,... ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α’ και γ’ της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 


4. Το με υπ’ αριθμ. Υ10β/128499/19.10.2007 έγγραφο 
του Υπουργείου Υγείας και Κοινωνικής Αλληλεγγύης 
με το οποίο ζητείται η ανάκληση της υπ’ αριθμ. 200941/ 
6.8.2007 (ΦΕΚ 1578 Β/17.8.2007) προηγούμενης απόφασης 
του Υφυπουργού Απασχόλησης και Κοινωνικής Προ¬ 
στασίας. 

5. Την υπ’ αριθμ. 80050/12.10.2007 (ΦΕΚ 2060/Β/23.10.2007) 
απόφαση του Πρωθυπουργού και του Υπουργού Απα¬ 
σχόλησης και Κοινωνικής Προστασίας «Ανάθεση αρμοδι¬ 
οτήτων στην Υφυπουργό Απασχόλησης και Κοινωνικής 
Προστασίας». 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Ύστερα από το υπ’ αριθμ. Υ10Β/128499/19.10.2007 
έγγραφο του Υπουργείου Υγείας και Κοινωνικής Αλλη¬ 
λεγγύης με το οποίο ανακαλείται η υππ’ αριθμ. Υ10β/ 
Γ.Π. 90930/24.7.2007 απόφαση κατανομής νοσηλευτικού 
προσωπικού, ανακαλούμε την υπ’ αριθμ. 200941/6.8.2007 
(ΦΕΚ 1578 Β/17.8.2007) προηγούμενη απόφασή μας για 
το Υπουργείο Υγείας και Κοινωνικής Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2007 

Η ΥΦΥΠΟΥΡΓΟΣ 

ΣΟΦΙΑ ΚΑΛΑΝΤΖΑΚΟΥ 
-♦- 

Αριθμ. 201281 (3) 

Καθορισμός αριθμού θέσεων για το Εθνικό Τυπογρα¬ 
φείο, που πληρούνται από άτομα που προστατεύ¬ 
ονται από το ν. 2643/1998 και κατανομή των θέσε¬ 
ων αυτών. 

Η ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές, ... 
ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α’ και γ’ της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις» 

4. Το με υπ’ αριθμ. Γ196230/24.10.2007 έγγραφο του 
Εθνικού Τυπογραφείου, για την επικείμενη έκδοση προ¬ 
κήρυξης πλήρωσης δέκα (10) συνολικά θέσεων εργασίας 
τακτικών υπαλλήλων, διαφόρων κατηγοριών, κλάδων και 
ειδικοτήτων, για το Εθνικό Τυπογραφείο. 

5. Την υπ’ αριθμ. 80050/12.10.2007 (ΦΕΚ 2060/Β/23.10.2007) 
απόφαση του Πρωθυπουργού και του Υπουργού Απα¬ 
σχόλησης και Κοινωνικής Προστασίας «Ανάθεση αρμοδι¬ 
οτήτων στην Υφυπουργό Απασχόλησης και Κοινωνικής 
Προστασίας». 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια των υπ’ αριθμ. 1086/27.8.2003 και 
200827/6.11.2006 προηγούμενων αποφάσεών μας, κα¬ 
θορίζουμε το συνολικό αριθμό των θέσεων εργασίας για 

το Εθνικό Τυπογραφείο, που πρόκειται να πληρωθούν 
από άτομα που προστατεύονται από τις διατάξεις του 
ν. 2643/1998, σε μία (1). 

Β. Η ανωτέρω θέση δίδεται, στην κατηγορία Εθνι¬ 
κής Αντίστασης (περίπτωση γ’, της παρ. 1, άρθρου 1 
ν.2643/1998) και θα καλυφθεί από άτομο της κατηγορίας 
Τεχνολογικής Εκπαίδευσης του κλάδου ΤΕ Γραφικών 
Τ εχνών. 


ΝΟΜΑΡ¬ 

ΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν.2643/1998 

ΑΤΤΙΚΗΣ 

Εθνικό 

Τυπογραφείο 

ΤΕ Γραφικών 
Τεχνών 

Εθνικής 

Αντίστασης 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Νοεμβρίου 2007 

Η ΥΦΥΠΟΥΡΓΟΣ 

ΣΟΦΙΑ ΚΑΛΑΝΤΖΑΚΟΥ 
-♦- 

Αριθμ. 201272 (4) 

Καθορισμός αριθμού θέσεων για το Δήμο Μενηίδος - 
Πέλλας, που πληρούνται από άτομα που προστα¬ 
τεύονται από το ν. 2643/1998 και κατανομή των θέ¬ 
σεων αυτών. 

Η ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 
«Συνταγματικά κατοχυρωμένες ανεξάρτητες αρχές, ... 
ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α’ και γ’ της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις» 

4. Το με υπ’ αριθμ. 7256/22.10.2007 έγγραφο του Δήμου 
Μενηίδος, για την επικείμενη έκδοση προκήρυξης πλή¬ 
ρωσης δέκα (10) συνολικά θέσεων εργασίας τακτικών 
υπαλλήλων, διαφόρων κατηγοριών, κλάδων και ειδικο¬ 
τήτων, για το Δήμο Μενηίδος. 

5. Την υπ’ αριθμ. 80050/12.10.2007 (ΦΕΚ 2060/ 
Β/23.10.2007) απόφαση του Πρωθυπουργού και του 
Υπουργού Απασχόλησης και Κοινωνικής Προστασίας 
«Ανάθεση αρμοδιοτήτων στην Υφυπουργό Απασχόλη¬ 
σης και Κοινωνικής Προστασίας». 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων ερ¬ 
γασίας για το Δήμο Μενηίδος - Πέλλας, που πρόκειται 
να πληρωθούν από άτομα που προστατεύονται από τις 
διατάξεις του ν. 2643/1998, σε μια (1). 

Β. Η ανωτέρω θέση δίδεται, στην κατηγορία Άτομα με 
Ειδικές Ανάγκες (Α.Μ.Ε.Α.) (πρώτο εδάφιο περίπτωσης 
β' παρ. 1, άρθρου 1 ν. 2643/1998) και θα καλυφθεί από 
άτομο της κατηγορίας Υποχρεωτικής Εκπαίδευσης ΥΕ 
16 Εργατών Καθαριότητας. 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

ν.2643/1998 

ΠΕΛΛΑΣ 

Δήμος 

Μενηίδος 

ΥΕ 16 Εργατών 
Καθαριότητας 

Α.Μ.Ε.Α. 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Νοεμβρίου 2007 

Η ΥΦΥΠΟΥΡΓΟΣ 

ΣΟΦΙΑ ΚΑΛΑΝΤΖΑΚΟΥ 
-♦- 

Αριθμ. 4313 (5) 

Έγκριση υπερωριακής απασχόλησης υπαλλήλου του 
Υπουργείου Εξωτερικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά όργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας». 

5. Τις διατάξεις του ν.δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π.δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π.δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β.δ/τος της 14.8.1950 «περί κανο¬ 
νισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την υπ’ αριθμ. 3773/18.6.2007 απόφαση του Υπουρ¬ 
γού Απασχόλησης και Κοινωνικής Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες ... Β' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το με υπ’ αριθμ. Α.Π. ΣΤ4/Φ.084/ΑΣ 15662/1.11.2007 
έγγραφο του Υπουργείου Εξωτερικών. 

16. Την από 8.11.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό του Υπουργείου Εξωτερικών στους 
ΚΑΕ 0511 και 0512 του Φορέα 09-110, ποσόν 870,00 €, 
αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έναν (1) 
υπάλληλο, με σχέση εργασίας Ιδιωτικού Δικαίου Αορί¬ 
στου χρόνου, στο γραφείο Υφυπουργού Εξωτερικών, 
έως και 40 ώρες το μήνα, πλέον των νομίμων ορίων 
υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2007 

Ο Γενικός Γραμματέας 
ΔΗΜΗΤΡΙΟΣ ΚΟΝΤΟΣ 

-♦- 

( 6 ) 

Απόκτηση της Ελληνικής ιθαγένειας από τον ομογενή 
ΓΚΑΡΓΚΑΛΑ (ΘΑΒΘΑΕΑ) ΣΕΡΓΙΟ (3ΕΒΘΙΥ) του ΣΕΡ¬ 
ΓΙΟΥ και της ΝΙΝΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Με την υπ’ αριθμ. Φ.29427/100332/2.11.2007 απόφαση 
του Γενικού Γραμματέα Περιφέρειας Αττικής γίνε¬ 
ται αποδεκτή η αίτηση του ομογενούς ΓΚΑΡΓΚΑΛΑ 
(ΘΑΒΘΑΕΑ) ΣΕΡΓΙΟΥ (3ΕΒΘΙΥ) του ΣΕΡΓΙΟΥ και της 
ΝΙΝΑ, περί αποκτήσεως της Ελληνικής Ιθαγένειας, σύμ¬ 
φωνα με τις διατάξεις 15 και 35 του ν. 3284/10.11.2004 
(ΦΕΚ 217 Α') «Περί κυρώσεως του Κώδικα της Ελληνικής 
Ιθαγένειας» και εγκρίθηκε ο εξελληνισμός του επωνύμου 
του από ΓΚΑΡΓΚΑΛΑ σε ΓΑΡΓΑΛΑΣ. 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 12621 (7) 

Τροποποίηση του Ο.Ε.Υ. του Δήμου Στρυμόνα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 10 του ν. 3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων». 

2. Τις διατάξεις των άρθρων 34, 35 και 36 του 
ν.2190/1994 (ΦΕΚ 28/Α/3.3.1994) «Σύσταση ανεξάρτητης 
αρχής Υ^α την επιλογή προσωπικού και ρύθμιση θε¬ 
μάτων Διοίκησης» του π.δ. 37α/1987, τις διατάξεις του 
π.δ. 22/1990 και του π.δ/τος 50/2001, όπως τροποποιή¬ 
θηκε και ισχύει. 

3. Τις διατάξεις των άρθρων 11 και 18 του ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 


4. Τ ις διατάξεις του ν. 2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 550/1/7.10.1992 εγκύκλιο της Γραμμα¬ 
τείας του Υπουργικού Συμβουλίου «Ελεγχος δαπανών 
που προκαλούν οι κανονιστικές διοικητικές πράξεις». 

6. Την υπ’ αριθμ. 5631/26.7.2000 απόφασή μας Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού Γ ραμματέα». 

7. Τον Ο.Ε.Υ. του Δήμου Στρυμόνα που εγκρίθηκε με 
την υπ’ αριθμ. 2062/17.3.1999 απόφασή μας, η οποία δη- 
μοσιεύθηκε στο ΦΕΚ 389/15.4.1999 τ.Β' και τροποποιήθη¬ 
κε με τις υπ’ αριθμ. 11354/29.8.2003 (ΦΕΚ 1349/19.9.2003 
τ.Β') και 1788/27.4.2004 (ΦΕΚ 779/26.5.2004 τ.Β') όμοιες. 

8. Την υπ’ αριθμ. 80/2007 απόφαση του Δημοτικού 
Συμβουλίου Στρυμόνα, που αναφέρεται στην τροπο¬ 
ποίηση και κωδικοποίηση του Οργανισμού Εσωτερικής 
Υπηρεσίας του Δήμου. 

9. Το υπ’ αριθμ. 12/4/1.8.2007 πρακτικό του Υπηρεσιακού 
Συμβουλίου που γνωμοδοτεί υπέρ της τροποποίησης 
και κωδικοποίησης του Ο.Ε.Υ. του Δήμου Στρυμόνα, 
αποφασίζουμε: 

Διαπιστώνουμε ότι με την υπ’ αριθμ. 80/2007 απόφα¬ 
ση του Δημοτικού Συμβουλίου Στρυμόνα και ύστερα 
από τη γνώμη του οικείου Υπηρεσιακού Συμβουλίου, 
τροποποιείται και κωδικοποιείται ο Οργανισμός Εσω¬ 
τερικής Υπηρεσίας του Δήμου ώστε εφεξής να ισχύει 
όπως παρακάτω: 

Το Άρθρο Ιο ΔΙΑΡΘΡΩΣΗ ΥΠΗΡΕΣΙΩΝ αντικαθίστα¬ 
ται ως εξής: Οι δραστηριότητες των υπηρεσιών του 
Δήμου Στρυμόνα κατανέμονται στις εξής Διοικητικές 
ενότητες: 

1. Γ ραφείο Ειδικών Συνεργατών, Συμβούλων ή Επιστη¬ 
μονικών Συνεργατών 

2. Γ ραφείο Νομικής Υποστήριξης 

3. Γ ραφείο Γ ραμματειακής Υποστήριξης Αιρετών Ορ- 
γάνων-Δημοσίων Σχέσεων - Κοινωνικών και Πολιτιστι¬ 
κών θεμάτων 

4. Αυτοτελές Γ ραφείο Κ.Ε.Π. 

5. Διεύθυνση Διοικητικών-Οικονομικών-Τεχνικών Υπη¬ 
ρεσιών και Περιβάλλοντος. 

Η Δ/νση αποτελείται από τα παρακάτω τμήματα: 
α. Τμήμα Διοικητικών Υπηρεσιών 
β. Τμήμα Οικονομικών Υπηρεσιών 
γ. Τμήμα Τεχνικών Υπηρεσιών και Περιβάλλοντος 
δ. Τμήμα Προγραμματισμού - Ανάπτυξης - Μηχανορ¬ 
γάνωσης και Πληροφορικής. 

Το Άρθρο 12° 

ΕΙΔΙΚΕΣ ΘΕΣΕΙΣ 

Τροποποιείται με την προσθήκη μιας θέσης ειδικού 
συνεργάτη ή ειδικού συμβούλου ή επιστημονικού συ¬ 
νεργάτη. 

Το Άρθρο 14° 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
Τροποποιείται με την προσθήκη μιας (1) θέσης της 
κατηγορίας ΠΕ Διοικητικού- Οικονομικού και μίας (1) 
θέσης ΠΕ Οικονομικού-Λογιστικού 

Το Αρθρο 15° 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ Ι.Δ.Α.Χ.: 
Τροποποιείται με την προσθήκη μιας (1) θέσης προσωρι¬ 
νής προσωποπαγούς της κατηγορίας ΔΕ Χειριστών Η/Υ. 

Κατά τα λοιπά ισχύουν οι υπ’ αριθμ. 2062/17.3.1999, 
11354/29.8.2003 και 1788/27.4.2004 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Νοεμβρίου 2007 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
Α. ΔΗΜΟΥ - ΠΑΡΑΣΧΟΥ 

-♦- 

Αριθμ. 15441 (8) 

Προσαρμογή Καταστατικού της Δημοτικής Επιχείρη¬ 
σης Ανάπτυξης Διρφύων (Δ.Ε.Α.Δ.) στις διατάξεις του 
ν.3463/2006, σε Δημοτική Κοινωφελή Επιχείρηση Διρ- 
φύων (ΔΗ.ΚΕ.ΔΙ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις των άρθρων 254 έως 269 του 
ν.3463/2006 «Κύρωση του Κώδικα Δήμων και Κοινοτή¬ 
των», σύμφωνα με τις οποίες θα πρέπει να γίνει προ¬ 
σαρμογή των Δημοτικών Επιχειρήσεων του π.δ. 410/1995 
μέχρι 31.12.2007. 

3. Την υπ’ αριθμ. 3038/31.5.2007 απόφαση του Γενικού 
Γ ραμματέα Περιφέρειας Στερεός Ελλάδας για παροχή 
εξουσιοδότησης του δικαιώματος υπογραφής «Με εντο¬ 
λή Γ ενικού Γ ραμματέα Περιφέρειας». 

4. Την υπ’ αριθμ. 9031/1999 απόφαση του Γενικού 
Γραμματέα Περιφέρειας Στερεός Ελλάδας 197/1999 
περί σύστασης της Δημοτικής Επιχείρησης στο Δήμο 
Διρφύων του Ν. Εύβοιας με την επωνυμία «Δημοτική 
Επιχείρηση Ανάπτυξης του Δήμου Διρφύων» (ΦΕΚ1800/ 
Β71999). 

5. Την υπ’ αριθμ. 183/2007 απόφαση του Δημοτικού 
Συμβουλίου του Δήμου Διρφύων «Τροποποίηση Κατα¬ 
στατικού της Δημοτικής Επιχείρησης Ανάπτυξης Διρφύ- 
ων», όπως τροποποιήθηκε από την υπ’ αριθμ. 195/2007 
απόφασή του, με την οποία γίνεται προσαρμογή του 
καταστατικού της σε κοινωφελή Επιχείρηση σύμφωνα 
με τις διατάξεις του ν. 3463/2006 και βάσει της οικο¬ 
νομοτεχνικής μελέτης βιωσιμότητας, σκοπιμότητας και 
προσαρμογής του καταστατικού αμιγούς επιχείρησης 
σε κοινωφελή επιχείρηση σε εφαρμογή των παρ. 5 του 
άρθρου 253 και παρ. 4 του άρθρου 254 ν. 3463/2006 
(Κ.Δ.Κ.), αποφασίζουμε: 

Εγκρίνουμε την υπ’ αριθμ. 183/2007 απόφαση του Δη¬ 
μοτικού Συμβουλίου του Δήμου Διρφύων, όπως τρο¬ 
ποποιήθηκε με την υπ’ αριθμ. 195/2007 απόφασή του, 
αναφορικά με την προσαρμογή του καταστατικού της 
Δημοτικής Επιχείρησης Ανάπτυξης Διρφύων (ΔΕΑΔ) 
στις διατάξεις του ν. 3463/2006, σε Κοινωφελή Επιχεί¬ 
ρηση ως εξής: 

Επωνυμία 

«ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΔΙΡΦΥΩΝ», με 
διακριτικό τίτλο «ΔΗ.Κ.Ε.ΔΙ.». 

Έδρα 

Η έδρα της ΔΗ.ΚΕ.ΔΙ. θα βρίσκεται στο Δήμο Διρφύων, 
και συγκεκριμένα στο Δημοτικό κτίριο που στεγάζεται 
η Δ.Ε.Α.Δ. σήμερα (Δ.Δ. Αμφιθέας). 


Διάρκεια 

Η διάρκεια της επιχείρησης ορίζεται σε είκοσι (20) 
έτη από την ημερομηνία της ίδρυσής της. 

Σκοπός 

Σκοπός της Δημοτικής Κοινωφελούς Επιχείρησης 
Διρφύων (ΔΗ.ΚΕ.ΔΙ). είναι η οργάνωση λειτουργιών ή 
δραστηριοτήτων και η παροχή υπηρεσιών προς τον 
Δήμο Διρφύων που συνδέονται ή έχουν συνάφεια με τις 
αρμοδιότητές του, όπως αυτές αναλυτικά περιγράφο- 
νται κάθε φορά, στους τομείς των αρμοδιοτήτων των 
Δήμων και Κοινοτήτων από τους νόμους του κράτους. 

Στο πλαίσιο του σκοπού της επιχείρησης αντικείμενό 
της θα είναι: 

1. Η συμμετοχή της σε προγραμματικές συμβάσεις. 

2. Η προσφορά στο Δήμο υπηρεσιών, για τις οποίες 
θα προσέφευγε σε τρίτους και οι οποίες δεν έχουν 
εμπορικό ή βιομηχανικό χαρακτήρα, μέσω χρηματοδό¬ 
τησης βάσει διετούς προγράμματος Δράσης και βάσει 
απευθείας αναθέσεων όπως προβλέπεται από τις κεί¬ 
μενες διατάξεις. 

3. Η αξιοποίηση εθνικών και ευρωπαϊκών πόρων προς 
όφελος του Δήμου και τοπικής κοινωνίας. 

4. Η εκπόνηση και εφαρμογή προγραμμάτων έρευνας 
και τεχνολογίας για την ανάπτυξη της περιοχής. 

5. Η κοινωνική προστασία και αλληλεγγύη. 

• Εφαρμογή πολιτικών υποστήριξης παιδικής και τρί¬ 
της ηλικίας. 

• Συμμετοχή σε δράσεις και προγράμματα που αφο¬ 
ρούν παροχή υπηρεσιών υγείας (κέντρα αγωγής υγείας, 
υποστήριξη πολιτών με αναπηρία, συμβουλευτική στήρι¬ 
ξη θεμάτων ενδοοικογενειακής βίας, κέντρα πρόληψης 
κατά των εξαρτησιογόνων ουσιών κ.λπ.). 

• Μέριμνα για στήριξη αστέγων και οικονομικά αδυ¬ 
νάτων Δημοτών. 

• Σχεδιασμός και εφαρμογή προγραμμάτων για την 
ομαλή ένταξη των οικονομικών μεταναστών στην τοπική 
κοινωνία. 

• Δημιουργία δικτύων κοινωνικής αλληλεγγύης. 

6. Δημιουργία τμήματος προληπτικής ιατρικής για 
τους μαθητές. 

7. Κέντρο δημιουργικής απασχόλησης παιδιών, και 
κέντρο εκμάθησης ξένων γλωσσών και πληροφορικής. 

8. Εφαρμογή πολιτικών για την ανάπτυξη του τοπικού 
πολιτισμού (Πνευματικό και Πολιτιστικό Κέντρο, μουσείο, 
πινακοθήκη, κινηματογράφος, θέατρο, ωδείο, σχολή ει¬ 
καστικών τεχνών, διοργάνωση συναυλιών, θεατρικών 
παραστάσεων και άλλων πολιτιστικών εκδηλώσεων). 

9. Προώθηση συνεργασιών σε τοπικό, εθνικό και ευ¬ 
ρωπαϊκό επίπεδο, με στόχο την Ανάπτυξη του τοπικού 
πολιτισμού. 

10. Η διοργάνωση αθλητικών εκδηλώσεων μαζικού 
αθλητισμού και λοιπών αθλητικών και κοινωνικών εκ¬ 
δηλώσεων. 

11. Οργάνωση και λειτουργία κέντρου αντιμετώπισης 
θεμάτων πολιτικής προστασίας στο πλαίσιο του εθνι¬ 
κού σχεδιασμού, σε θέματα φυσικών καταστροφών και 
δημόσιας υγείας και προώθηση αυτών μέσω του εθε¬ 
λοντισμού 

12. Δημιουργία γραφείου υποθέσεων πολιτών και πλη¬ 
ροφόρησης σε θέματα: ανεργίας, επιχειρηματικότητας, 
επαγγελματικής κατάρτισης, προστασίας περιβάλλο¬ 
ντος, ενημέρωσης καταναλωτή, καθώς και η συμμετοχή 
σε αντίστοιχα εθνικά και κοινοτικά προγράμματα. 

13. Μέριμνα για την προστασία και ανάπτυξη του πε¬ 
ριβάλλοντος και προώθηση της αειφόρου ανάπτυξης 
(αναδασώσεις, πυροπροστασία, αντιρρύπανση κ,λπ.) 

14. Κάθε άλλο αντικείμενο που έχει συνάφεια με τον 
σκοπό της επιχείρησης και σε κάθε περίπτωση δεν 
έχει εμπορικό ή βιομηχανικό χαρακτήρα, ούτε κρατικές 
αρμοδιότητες, όπως αυτές περιγράφονται στο άρθρο 
75 παρ. 2 του ν. 3463/2006. 

15. Κάθε αντικείμενο που έχει στόχο, την υποστήριξη 
και ανάπτυξη του Δημοτικού έργου. 

Διοίκηση 

Η επιχείρηση διοικείται από Διοικητικό Συμβούλιο που 
θα αποτελείται από επτά (7) μέλη τα οποία θα ορισθούν 
μαζί με τους αναπληρωτές τους, από το Δημοτικό Συμ¬ 
βούλιο. 

Από τα μέλη αυτά: 

Τέσσερις (4) τουλάχιστον θα είναι αιρετοί εκπρόσωποι 
του Δήμου Διρφύων (εκ των οποίων ένας (1) θα προέρ¬ 
χεται από τους συνδυασμούς της μειοψηφίας), 

Ένας (1) θα εκπροσωπεί κοινωνικό φορέα της περι¬ 
οχής και 

Ένας (1) δημότης που έχει πείρα και γνώσεις σχετικές 
με το αντικείμενο της επιχείρησης. 

Όταν η επιχείρηση θα απασχολεί περισσότερους από 
είκοσι (20) εργαζόμενους, ένα (1) μέλος θα είναι εκπρό¬ 
σωπος των εργαζομένων στην επιχείρηση, υποδεικνυ¬ 
όμενος από τη γενική συνέλευση αυτών. 

Μέχρι να συμπληρώσει η επιχείρηση είκοσι (20) ερ¬ 
γαζομένους και προκειμένου το Διοικητικό Συμβούλιο 
να είναι πάντα επταμελές, στο Διοικητικό Συμβούλιο θα 
συμμετέχει ακόμα ένας (1) Δημότης, που έχει πείρα και 
γνώσεις σχετικές με το αντικείμενο της επιχείρησης, 
και θα ορίζεται από το Δημοτικό Συμβούλιο. 

Η θητεία του Διοικητικού Συμβουλίου ακολουθεί την 
θητεία του Δημοτικού Συμβουλίου του Δήμου Διρφύων 
και σε κάθε περίπτωση η θητεία του λήγει το αργό¬ 
τερο τρεις (3) μήνες μετά την εγκατάσταση του νέου 
Δημοτικού Συμβουλίου. 

Πόροι της επιχείρησης 

Οι πόροι της επιχείρησης συνοψίζονται στα ακόλουθα: 

1. Η χρηματοδότηση από τον Δήμο Διρφύων για τις 
παρεχόμενες από αυτήν υπηρεσίες και δραστηριότητες 
με την προϋπόθεση κατάθεσης διετούς προγράμματος 
δράσης εκ μέρους της επιχείρησης και έγκρισης μετά 
από σχετική απόφαση του δημοτικού συμβουλίου και 
θα λαμβάνεται με απόλυτη πλειοψηφία του συνόλου 
των μελών του. 

2. Τα έσοδα από εύλογη αποζημίωση από τους απο¬ 
δέκτες των υπηρεσιών των δραστηριοτήτων της, μετά 
από απόφαση του Δημοτικού Συμβουλίου. 

3. Τα έσοδα από την συμμετοχή της σε προγραμ¬ 
ματικές συμβάσεις και σε αξιοποίηση προγραμμάτων 
Εθνικών και Ευρωπαϊκών. 

4. Τα έσοδα από πολιτιστικές, αθλητικές και λοιπές 
εκδηλώσεις και υπηρεσίες που θα διοργανώνει. 

5. Τα έσοδα από τις απ’ ευθείας αναθέσεις από το 
Δήμο μετά από απόφαση του Δημοτικού Συμβουλίου 
για την εκπόνηση μελέτης ή την παροχή υπηρεσιών 
συναφών προς τις δραστηριότητες της επιχείρησης. 

6. Τα έσοδα από προγραμματικές συμβάσεις. 

7. Τα έσοδα από δωρεές - κληρονομιές κλπ. 

8. Τα έσοδα από λοιπές δραστηριότητες που θα 
ασκεί. 


Περιουσιακά στοιχεία της επιχείρησης 

Ο Δήμος Διρφύων θα παραχωρήσει δωρεάν την χρήση 
για είκοσι (20) χρόνια γραφείων διακοσίων ενενήντα 
οκτώ περίπου τετραγωνικών μέτρων και δέκα εκατο¬ 
στών στο υπάρχον δημοτικό κτίριο που στεγάζεται η 
Δ.Ε.Α.Δ. καθώς και οικόπεδο επιφάνειας 3.332 τ.μ. μαζί με 
τα σχετικά έπιπλα, εγκαταστάσεις, ηλεκτρονικό, τηλεπι¬ 
κοινωνιακό εξοπλισμό, προκειμένου να χρησιμοποιηθεί 
ως έδρα της επιχείρησης. Επίσης χώρους διεξαγωγής 
πολιτιστικών αθλητικών και κοινωνικών εκδηλώσεων 
που ανήκουν στο Δήμο προκειμένου η επιχείρηση να 
υλοποιήσει τους στόχους της. 

Κεφάλαιο 

Το συνολικό κεφάλαιο της επιχείρησης που απαιτείται 
για την υλοποίηση του σκοπού της επιχείρησης, και 
που είναι απολύτως απαραίτητο για την απόκτηση των 
παγίων επίπλων και οργάνων, ανέρχεται σε διακόσιες 
ογδόντα οκτώ χιλιάδες και σαράντα ένα ευρώ (288.041 €). 
Ποσό ογδόντα οκτώ χιλιάδες και σαράντα ένα ευρώ 
(88.041 €) έχει καταβληθεί, μέχρι σήμερα, ως κεφάλαιο 
από το Δήμο στην επιχείρηση από την ίδρυση και λει¬ 
τουργία της μετατρεπόμενης επιχείρησης. 

Το υπόλοιπο ποσό του κεφαλαίου, ήτοι διακόσιες χιλι¬ 
άδες ευρώ (200.000 €) θα καταβληθεί από το Δήμο στην 
επιχείρηση κατά τα έτη 2008 και 2009 ως εξής; 

α) ποσό εκατό χιλιάδες ευρώ (100.000 €) το οικ. έτος 

2008, η σχετική πίστωση θα εγγράφει κατά τη σύνταξη 
του προϋπολογισμού του Δήμου οικ. έτους 2008. 

β) ποσό εκατό χιλιάδες ευρώ (100.000 €) το οικ. έτος 

2009, η σχετική πίστωση θα εγγράφει κατά τη σύνταξη 
του προϋπολογισμού του Δήμου οικ. έτους 2009. 

Διάλυση και Εκκαθάριση της επιχείρησης 

Η επιχείρηση διαλύεται με απόφαση του Δημοτικού 
Συμβουλίου που λαμβάνεται με απόλυτη πλειοψηφία του 
συνόλου των μελών του και πράξη του Γεν. Γραμματέα 
της περιφέρειας που δημοσιεύεται στο ΦΕΚ, όταν λήξει 
χωρίς να παραταθεί η διάρκεια της επιχείρησης, σε 
περίπτωση πτώχευσης της επιχείρησης και εάν κατα¬ 
στεί ανενεργός για χρονικό διάστημα άνω των δυο (2) 
ετών. Τη λύση της επιχείρησης ακολουθεί η εκκαθάριση 
αυτής, τα δε περιουσιακά στοιχεία που απομένουν μετά 
την εκκαθάριση περιέρχονται στον Δήμο Διρφύων. Το 
Δημοτικό Συμβούλιο ορίζει υποχρεωτικά με απόφαση 
του εκκαθαριστές μόνο ορκωτούς λογιστές. 

Λοιπές αρμοδιότητες των οργάνων διοίκησης, η ορ¬ 
γάνωση, η διαχείριση και εποπτεία της επιχείρησης 
διέπονται από τις σχετικές διατάξεις περί δημοτικών 
επιχειρήσεων του ν. 3463/2006 και των σχετικών υπουρ¬ 
γικών αποφάσεων. 

Με την παρούσα απόφαση προκαλείται δαπάνη στον 
προϋπολογισμό του Δήμου οικονομικών ετών 2008 και 
2009. Ποσό εκατό χιλιάδων (100.000 €) θα βαρύνει τον 
προϋπολογισμό οικ. έτους 2008 και η σχετική πίστωση 
θα εγγράφει κατά την ψήφισή του και ποσό εκατό χι¬ 
λιάδων (100.000 €) θα βαρύνει τον προϋπολογισμό οικ. 
έτους 2009 και η σχετική πίστωση θα εγγράφει κατά 
την ψήφισή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 8 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

(9) 

Χορήγηση άδειας άσκησης επαγγέλματος Κοινωνικού 
Λειτουργού στην ΞΕΠΑΠΑΔΑΚΟΥ ΑΝΔΡΟΜΑΧΗ του 
Κυριακούλη. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6646/24.10.2007 απόφαση του Νομάρ¬ 
χη Αθηνών χορηγείται στην Ξεπαπαδάκου Ανδρομάχη 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 
Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 

-♦- 

Αριθμ. 6468 (10) 

Ανάθεση εξουσίας υπογραφής εγγράφων στο Γενικό 
Γραμματέα της Ν.Α. Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

1. Τις διατάξεις των άρθρων 8 και 62 του π.δ. 30/1996 
«Κώδικας Νομαρχιακής Αυτοδιοίκησης». 

2. Τις διατάξεις του άρθρου 15 του ν. 2503/1997 «Δι¬ 
οίκηση, Οργάνωση, Στελέχωση Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

3. Τις διατάξεις του άρθρου 9 του ν. 2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις». 

4. Τον Εσωτερικό Κανονισμό Οργάνωσης και Λει¬ 
τουργίας των υπηρεσιών της Ν.Α. Ρεθύμνης, ο οποί¬ 
ος ψηφίσθηκε με την υπ’ αριθμ. 12/89/2005 απόφαση 
του Νομαρχιακού Συμβουλίου Ρεθύμνης «Τροποποίηση 
- Κωδικοποίηση του Εσωτερικού Οργανισμού Οργάνω¬ 
σης και Λειτουργίας των Υπηρεσιών της Νομαρχιακής 
Αυτοδιοίκησης Ρεθύμνης» και δημοσιεύθηκε στο ΦΕΚ 
1423/Β712.10.2005. 

5. Τις διατάξεις του άρθρου 4 παρ. 1 του ν. 3274/2004 
που αναφέρονται στη σύσταση θέσεων Γ ενικών Γ ραμ- 
ματέων στις Νομαρχιακές Αυτοδιοικήσεις. 

6. Την υπ’ αριθμ. 5778/27.9.2007 απόφαση του Νομάρχη 
Ρεθύμνης, με την οποία διορίσθηκε ο Συμεών Γιαννά- 
κης του Θωμά, στη θέση του Γενικού Γραμματέα της 
Νομαρχιακής Αυτοδιοίκησης Ρεθύμνης. 

7. Την εύρυθμη λειτουργία των υπηρεσιών της Ν.Α. 
Ρεθύμνης, αποφασίζουμε: 

Αναθέτουμε στο Γ ενικό Γ ραμματέα της Νομαρχιακής 
Αυτοδιοίκησης Ρεθύμνης την εξουσιοδότηση υπογρα¬ 
φής με την ένδειξη «Με εντολή Νομάρχη» των κατωτέρω 
εγγράφων: 

1. Αποφάσεις αναγνώρισης προϋπηρεσίας και κατάτα¬ 
ξης σε μισθολογικά κλιμάκια των υπαλλήλων της Ν.Α. 

2. Αποφάσεις χορήγησης κανονικών, γονικών και ειδι¬ 
κών αδειών (αρθρ. 50 του Υπαλληλικού Κώδικα) στους 
Προϊσταμένους των Διευθύνσεων, Αυτοτελών Τμημάτων 
και Αυτοτελών Γ ραφείων της Ν.Α. 

3. Αποφάσεις χορήγησης αδειών άνευ αποδοχών, αδει¬ 
ών κυοφορίας, μητρότητας, εκπαιδευτικών, εξετάσεων 
σε φοιτητές ΤΕΙ και ΑΕΙ καθώς και αναρρωτικών αδειών 
σε όλους τους υπαλλήλους της Ν.Α. 

4. Αποφάσεις χορήγησης επιδόματος μεταπτυχιακών 
σπουδών σε υπαλλήλους της Ν.Α. Ρεθύμνης. 

5. Αποφάσεις μετακίνησης εκτός έδρας των Προϊ¬ 
σταμένων των Διευθύνσεων, αυτοτελών Τμημάτων και 


αυτοτελών Γραφείων της Ν.Α., εφόσον πρόκειται για 
μετακίνηση εντός του Νομού. 

6. Αποφάσεις έγκρισης συμμετοχής σε ημερίδες, συ¬ 
νέδρια, εκπαιδεύσεις, σεμινάρια και επιμορφωτικά προ¬ 
γράμματα οποιουδήποτε φορέα, όλων των υπαλλήλων 
της Ν.Α. 

7. Αποφάσεις έγκρισης τηλεφωνικών συνδέσεων, συν¬ 
δέσεων ΙηΙθίτίθΙ, αναβάθμισης τηλεφωνικών συνδέσεων 
και προέγκρισης προμήθειας πάσης φύσεως εξοπλισμού 
των υπηρεσιών της Ν.Α. Ρεθύμνης. 

8. Εγκρίσεις καταστατικών ίδρυσης και λειτουργίας 
μεταφορικών επιχειρήσεων εμπορευματικών μεταφο¬ 
ρών. 

9. Αποφάσεις για την κατάρτιση συμβάσεων με για¬ 
τρούς, για την πρωτοβάθμια και δευτεροβάθμια ιατρική 
εξέταση των οδηγών και υποψηφίων οδηγών. 

10. Ο ορισμός εκπροσώπου του Υπουργείου Εμπορίου 
στις Γ ενικές Συνελεύσεις των Α.Ε. 

11. Αποφάσεις αναγνώρισης ενώσεων καταναλωτών. 

12. Αποφάσεις που αφορούν τη διάθεση λυμάτων και 
αποβλήτων. 

13. Αποφάσεις που αφορούν οίκους ευγηρίας και θε¬ 
ραπευτήρια. 

14. Αποφάσεις ορισμού ιατρών για εξέταση επαγγελ- 
ματιών, για έλεγχο νοσηλείας ασφαλισμένων ΟΓΑ. 

15. Αποφάσεις ορισμού μελών Δ.Σ. των ταμείων πρό¬ 
νοιας και προστασίας πολυτέκνων. 

16. Αποφάσεις ορισμού κοινωνικών συμβούλων επίβλε¬ 
ψης και παρακολούθησης των υπηρεσιών από φορείς 
πρόνοιας και ανάθεσης καθηκόντων ιατρών Υγιειονο- 
μίων και Αερουγιειονομίων. 

17. Αποφάσεις προγραμμάτων αξιοποίησης ήπιων μορ¬ 
φών ενέργειας. 

18. Αποφάσεις χορήγησης αδειών ίδρυσης, λει¬ 
τουργίας, ανάκλησης και μεταβολών Μονάδων Φρο¬ 
ντίδας Προσχολικής Αγωγής και Διαπαιδαγώγησης, 
Μονάδων Φροντίδας Ηλικιωμένων, Ίδρυσης Αυτόνο¬ 
μης και Ημιαυτόνομης Διαβίωσης ατόμων με ειδικές 
ανάγκες. 

19. Ο Γ ενικός Γ ραμματέας προσυπογράφει - τα απο- 
στελλόμενα για αυτόν το λόγο από το Γ ραφείο Νομάρ¬ 
χη - έγγραφα που υπογράφει ο Νομάρχης. 

Σε περίπτωση απουσίας του Γ ενικού Γ ραμματέα τα 
παραπάνω έγγραφα θα υπογράφονται από το Νο¬ 
μάρχη. 

Η ισχύς της παρούσας απόφασης αρχίζει από την υπο¬ 
γραφή της και καταργεί την με υπ’ αριθμ. 1127/14.2.2006 
απόφασή μας περί αρμοδιοτήτων του Γενικού Διευ¬ 
θυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο 26 Οκτωβρίου 2007 

Ο Νομάρχης 
ΓΕΩΡΓΙΟΣ ΠΑΠΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. ΔΙΣΑΔΕ/5068/Π09/4/37/Ε/26.10.2007 
απόφαση του Γενικού Γραμματέα Περιφέρειας Δυτι¬ 
κής Ελλάδος, περί ολοκλήρωσης της επένδυσης της 

εταιρείας ΠΑΝ. ΣΚΑΝΑΒΗΣ & ΣΙΑ Ο.Ε., οριστικοποίηση 
του κόστους αυτής και πιστοποίηση έναρξης της πα¬ 
ραγωγικής λειτουργίας της μονάδας που προήλθε από 
την επένδυση αυτή, που δημοσιεύθηκε στο ΦΕΚ/τ.Β' 
σύμφωνα με τον αρθ. πρωτοκόλλου Δ 198683/29.10.2007, 
διορθώνονται: 

- Το εσφαλμένο: ποσό 802.536,00 ευρώ, που αφορά 
το ενισχυόμενο κόστος της επένδυσης, 

στο ορθό: ποσό 802.505,00 ευρώ. 


- Το εσφαλμένο: ποσό 259.268,00 ευρώ, που αφορά το 
ύψος της ίδιας συμμετοχής, 

στο ορθό: ποσό 259.252,50 ευρώ. 

- Το εσφαλμένο: ποσό 401.268,00 ευρώ, που αφορά το 
ύψος της επιχορήγησης, 

στο ορθό: ποσό 401.252,50 ευρώ. 

Με εντολή Γενικού Γραμματέα Περιφέρειας 
Ο Προϊστάμενος της Δ/νσης 
ΜΙΧΑΗΛ ΡΟΔΟΠΟΥΛΟΣ 

